Številka: 110-13/2023-6201-1

Datum: 17. 11.2023

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb – v nadaljevanju ZJU),

**Upravna enota Ajdovščina**, Vipavska cesta 11b, 5270 Ajdovščina,

objavlja javni natečaj za zasedbo prostega uradniškega delovnega mesta za nedoločen čas s polnim delovnim časom

**REFERENT v Oddelku za upravne in skupne zadeve (šifra DM 107 – M/Ž)**

Kandidat, ki se bo prijavili na to delovno mesto, mora izpolnjevati naslednje pogoje:

* najmanj končano srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* najmanj 1 leto delovnih izkušenj,
* opravljeno usposabljanje za imenovanje v naziv (če ga kandidat nima, ga lahko opravi naknadno),
* opravljen strokovni izpit iz upravnega postopka prve stopnje (če ga kandidat nima, ga lahko opravi naknadno),
* znanje uradnega slovenskega jezika,
* državljanstvo Republike Slovenije,
* ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti in ne sme biti obsojen na nepogojno kazen zapora v trajanju več kot šest mesecev,
* zoper njega ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu.

Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi.

Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo ali ima opravljeno obvezno usposabljanje za imenovanje v naziv. Kandidati, ki so opravili strokovni izpit za imenovanje v naziv skladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Pri izbranemu kandidatu se bo preverjalo, ali ima opravljen strokovni izpit iz upravnega postopka prve stopnje. V nasprotnem primeru bo moral izbrani kandidati strokovni izpit iz upravnega postopka prve stopnje, v skladu z 31. členom Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb), opraviti najkasneje v treh mesecih od sklenitve delovnega razmerja.

Za delo na uradniškem delovnem mestu »referent« zadostuje srednja raven aktivnega znanja slovenščine (tretji odstavek 3. člena Uredbe o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08).

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Naloge delovnega mesta:

* vodenje in odločanje v enostavnih upravnih zadevah, kjer se odločba izda na predpisanem obrazcu,
* vodenje in odločanje v enostavnih upravnih zadevah, za katere ni treba opravljati izpita,
* vodenje upravnih postopkov v upravnih zadevah, v katerih se ne ugotavlja dejansko stanje v posebnem ugotovitvenem postopku in presoja dokazov,
* izdajanje potrdil in drugih listin o dejstvih, o katerih se vodi uradna evidenca,
* razvrščanje, klasifikacija, urejanje in odprava dokumentarnega gradiva,
* dajanje informacij, odbiranje, prevzemanje in strokovna obdelava arhivskega gradiva,

- opravljanje upravnih in drugih nalog podobne zahtevnosti

Izbrani kandidat bo opravljal delo v Oddelku za upravne in skupne zadeve in sicer na področju dela z dokumentarnim gradivom.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;

2. pisno izjavo kandidata o vseh dosedanjih zaposlitvah, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum (dan, mesec, leto) sklenitve in datum (dan, mesec, leto) prekinitve delovnega razmerja pri posameznemu delodajalcu, kratko opiše delo z navedbo stopnje/ravni zahtevnosti delovnega mesta, ki ga je opravljal pri tem delodajalcu (verodostojen listine);

3. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

4. pisno izjavo, da za namen tega natečajnega postopka dovoljuje Upravni enoti Ajdovščina

pridobitev podatkov iz 3. točke iz uradnih evidenc,

5. pisno izjavo kandidata, da je seznanjen in dovoljuje, da bo Upravna enota Ajdovščina podatke, ki jih je kandidat navedel v prijavi za prosto delovno mesto, obdelovala za namen izvedbe javnega natečaja.

V primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi navedb v prijavnem obrazcu in predloženih izjav, na podlagi pisnega preizkusa in/ali osebnega pogovora oziroma s pomočjo drugih metod preverjanja strokovne usposobljenosti kandidatov. Izbirni postopek se lahko opravi v več fazah tako, da se kandidati izločajo postopno.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06, 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbrani kandidat bo delo na delovnem mestu referent opravljal v uradniškem nazivu referent III (izhodiščni plačni razred: 23 oz. 1.090, 65 EUR bruto), z možnostjo napredovanja v naziv referent II in referent I. Z izbranim kandidatom bo sklenjeno delovno razmerje za nedoločen čas s polnim delovnim časom. Izbrani kandidat bo delo opravljal v prostorih Upravne enote Ajdovščina, Vipavska 11b, 5270 Ajdovščina.

Kandidat vloži prijavo v pisni obliki na **priloženem obrazcu za zaposlitev**, ki jo pošlje v zaprti ovojnici z označbo **»za javni natečaj referent«** na naslov: Upravna enota Ajdovščina, Vipavska 11b, 5270 Ajdovščina in sicer v roku **8 dni po objavi** na spletišču državne uprave, portalu GOV.SI, <https://www.gov.si/zbirke/delovna-mesta/> in Zavodu RS za zaposlovanje. Za pisno obliko prijave se šteje tudi elektronska oblika, poslana na elektronski naslov: ue.ajdovscina@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v roku 60 dni po opravljeni izbiri. Obvestilo o končanem javnem natečaju bo objavljeno na spletni strani <https://www.gov.si/zbirke/delovna-mesta/>.

Informacije o izvedbi javnega natečaja daje Ana Kobal, tel: 05 36 43 264, o delovnem področju Tatjana Bačar, tel: 05 36 43 224.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Bojana Lavrenčič

v. d. načelnika

Priloga:

- obrazec z izjavami za zaposlitev

Poslati:

* objava na portal GOV.SI,
* objava na Zavodu RS za zaposlovanje